ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
10 มิ.ย. 2559

สรุปตลาดภาคเช้า
 ตลาดภาคเช้าซื้อขายในกรอบแคบๆ ก่อนจะสามารถปิดปรับตัวอยู่ในแดนบวกได้เล็กน้อย ขณะที่ตลาดหุ้นรอบบ้านมีทิศทางไม่ชัดเจนเช่นกันโดยมีทั้งอยู่ในแดนบวกและลบ สำหรับกลุ่มที่หนุนตลาดให้ปรับตัวเพิ่มขึ้นเช่านี้เป็นกลุ่มธนาคาร คาดว่าเป็นการสลับตัวเล่นหลังหุ้นกลุ่มธนาคารปรับตัวเพิ่มขึ้นน้อยกว่าตลาด ขณะที่กลุ่มพลังงานถูกแรงกดดันจากราคาน้ำมันดิบที่ปรับตัวลดลง ทำให้วันนี้ราคาหุ้นในกลุ่มพลังงานมีแรงขายออกมา ด้านปริมาณการซื้อขายอยู่ในระดับปานกลางที 1.7  หมื่นล้านบาท
 
แนวโน้ม ภาคบ่าย
คาดดัชนียังคงแกว่งตัวในกรอบแคบต่อไป หลังจากตลาดยังขาดปัจจัยบวกใหม่เข้ามา อีกทั้งนักลงทุนบางส่วนยังชะลอการลงทุนเพื่อรอดูผลการประชุมเฟดในช่วงกลางสัปดาห์หน้าก่อน อย่างไรก็ตามกลุ่มที่น่าสนใจเข้าไปเก็งกำไรในช่วงนี้ ได้แก่กลุ่มรับเหมาก่อสร้าง หลังจากเช้านี้ทาง รองนายกฯ ยังคงยืนยันว่าจะสามารถเปิดประมูลโครงการรถไฟฟ้า 3 เส้นทางได้ทันภายในเดือน มิ.ย.นี้
 
วิเคราะห์ทางเทคนิค
SIMAT
ราคาปิด 3.10 บาท
แนวรับ 3.08 บาท                     
แนวต้าน 3.60 บาท
แนว cut loss เมื่อราคาหุ้นใกล้หลุด 3.02 บาท
กราฟ SIMAT กำลังจะผ่านแนวต้านสำคัญ 3.10 ขึ้นไปให้ได้  เพื่อฟอร์มตัวให้ครบรูป หัว และไหล่ที่สมบูรณ์ จากนั้นจะวิ่งไปยัง  3.60 บาท ซึ่งมีความเป็นไปได้ เพราะสัญญาณ Stoch เกิด Buy signal พร้อมๆ  กับปริมาณโวลุ่มสะสมที่เพิ่มขึ้นผิดปกติ  แนะนำซื้อ
 
เด็กแนว
MDX กลุ่มนิคมอุตสาหกรรมภาคตะวันออกกำลังจะได้ส้มหล่นในอีกไม่ช้านี้เพราะรัฐบาลเตรียมที่จะอนุมัติเขตเศรษฐกิจพิเศษขึ้นในภาคตะวันออกได้แก่ ชลบุรี ชะเฉิงเทรา ระยอง ล่าสุด พรบ. ใกล้แล้วเสร็จถึง 90% คาดว่าเร็วๆ นี้จะได้รับการอนุมัติ ทำให้ผู้ประกอบการที่ไปซื้อ ไปเช่า และลงทุนในเขต ดังกล่าวจะได้รับสิทธิพิเศษเพียบ 
โดยเฉพาะด้านภาษี และการสนับสนุนด้านการลงทุน ขณะที่เขตพื้นที่นิคมในบางแห่งที่ติดปัญหาเรื่อง EIA ก็จะได้รับสิทธิพิเศษต่างๆ ให้สามารถตั้งโรงงานได้ สิ่งนี้เองทำให้หุ้นนิคมเริ่มขยับขณะที่มดเอ็กซ์ก็ไม่น้อยหน้าเริ่มมีแรงซื้อเข้ามา เพราะนิคม เกตเวย์ ซิตี้ของบริษัทตั้งอยู่ในฉะเชิงเทรานั้น จะทำให้ผู้ลงทุนต่างชาติที่ติดปัญหาต่างๆ  สามารถเข้ามาลงทุนได้ง่ายขึ้นได้ลดหย่อนภาษี และตั้งโรงงานได้เร็ว เพราะไม่ต้องมีความยุ่งยากในการทำการประเมินสิ่งแวดล้อม EIA งานนี้ที่ดินพันไร่ของ MDX มูลค่ากว่า 5 พันล้านบาทก็สามารถโอนได้เร็วปร๋อ ขณะที่ยังมีเรื่องดีๆ ที่จะเข้ามาอีกเพียบคือโรงไฟฟ้าขนาดใหญ่ที่พม่าขนาด 500 mw เตรียมที่จะได้ลงมือทำกันแล้ว ปัจจัยบวกกำลังไหลมา มิน่าราคาหุ้นเริ่มร้อนแล้ว
 กราฟ  MDX มีโครงสร้างเป็น Head &amp; Shoulder แบบกลับหัว  โดยล่าสุดกำลังสร้างแนวขึ้นตามไหล่ขวา มี RSI เด้งตัวเป็นสัญญาณซื้อสนับสนุนการขึ้นนี้  มีเป้าหมายข้างหน้า 8 บาท